# Årsberetning for Orange avdeling 2021

## Beskrivelse av avdelingen

* Avdelingen hadde 7 brukere per 31.12.21
* Antall årsverk var 13,0 per 31.12.21, 77 % 3-årig.
* De fleste brukerne har diagnose innen autismespekteret. Alle trenger individuell tilpasning og tett personal oppfølging til enhver tid.
* Overordnet målsetting er at brukerne skal ha et dagtilbud som de trives i, samtidig skal de ha en aktiv og variert hverdag hvor de kan oppleve mestring. Vi tar sikte på å vedlikeholde og videreutvikle ferdigheter og evner hos brukerne.
* Generelle aktiviteter på avdelingen er fysisk aktivitet, sansestimulering, kommunikasjon og en rekke praktiske arbeidsoppgaver som vaskeri, makulere, vedproduksjon mm.

## Dette har vi arbeidet med i år

* Slik som fjoråret har 2021 i stor grad vært preget av korona. Også dette året har smittevern stått i hovedfokus. Vi har gjort vårt ytterste for at alle våre brukere har fått et godt tilpasset tilbud. Ukeplaner og aktiviteter har blitt tilpasset ut ifra smittevernhensyn og vi har funnet gode erstatninger der aktiviteter ikke har vært gjennomførbare.
* På avdelingens planleggingsdag vårhalvåret var temaet, etisk refleksjon rundt kap. 9. Høstens planleggingsdager gikk i år med til innføring i nytt bruker journalsystem.
* Personalgruppen har gjennomført e- læringskurs, blant annet i legemiddelhåndtering. Nyansatte har også deltatt på intern kurs gjennom året.
* En ansatt ved avdelingen studerer psykologi ved siden av jobben.
* Det jobbes målrettet og strukturert i det daglige og avdelingen fungerer bra sammen som en enhet.

Avdelingsleder

Camilla K Nordahl